CELEX: 62014CN0203
Language: el
Date: 2014-04-23 00:00:00
Title: Υπόθεση C-203/14: Αίτηση προδικαστικής αποφάσεως την οποία υπέβαλε το Tribunal Català de Contractes del Sector Públic (Ισπανία) στις 23 Απριλίου 2014 — Consorci Sanitari del Maresme κατά Corporació de Salut del Maresme i la Selva

21.7.2014   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 235/5
            
         Αίτηση προδικαστικής αποφάσεως την οποία υπέβαλε το Tribunal Català de Contractes del Sector Públic (Ισπανία) στις 23 Απριλίου 2014 — Consorci Sanitari del Maresme κατά Corporació de Salut del Maresme i la Selva
   (Υπόθεση C-203/14)
   2014/C 235/07
   Γλώσσα διαδικασίας: η ισπανική
   
      Αιτούν δικαστήριο
   
   Tribunal Català de Contractes del Sector Públic
   
      Διάδικοι στην υπόθεση της κύριας δίκης
   
   
      Προσφεύγουσα: Consorci Sanitari del Maresme
   
      Καθής: Corporació de Salut del Maresme i la Selva
   
      Προδικαστικά ερωτήματα
   
   
               1)
            
            
               Πρέπει να θεωρηθεί ότι, κατά την οδηγία 2004/18/ΕΚ (1) της 31ης Μαρτίου 2004, περί συντονισμού των διαδικασιών συνάψεως δημόσιων συμβάσεων έργων, προμηθειών και υπηρεσιών, οι φορείς δημόσιας διοικήσεως συνιστούν φορείς του δημόσιου τομέα;
            
         
               2)
            
            
               Σε περίπτωση καταφατικής απαντήσεως, πρέπει να θεωρηθεί ότι, κατά την προμνησθείσα οδηγία 2004/18/ΕΚ της 31ης Μαρτίου 2004, οι φορείς δημόσιας διοικήσεως συνιστούν οικονομικούς φορείς και, ως εκ τούτου, μπορούν να μετάσχουν σε δημόσιους διαγωνισμούς;
            
         
               3)
            
            
               Σε περίπτωση καταφατικής απαντήσεως, πρέπει να θεωρηθεί ότι, κατά την προμνησθείσα οδηγία 2004/18/ΕΚ της 31ης Μαρτίου 2004, μπορεί και πρέπει να επιτρέπεται στους φορείς δημόσιας διοικήσεως η εγγραφή τους σε δημόσιους καταλόγους εγκεκριμένων επιχειρηματιών, προμηθευτών, παρόχων υπηρεσιών ή η πιστοποίησή τους από δημόσιους ή ιδιωτικούς οργανισμούς πιστοποιήσεως, ήτοι η εγγραφή στο κατά το ισπανικό δίκαιο καλούμενο σύστημα επιχειρηματικής κατατάξεως;
            
         
               4)
            
            
               Συνιστά το βασιλικό διάταγμα 3/2011 της 14ης Νοεμβρίου 2011, με το οποίο εγκρίνεται το αναθεωρημένο κείμενο του νόμου περί δημοσίων συμβάσεων, μη ορθή μεταφορά της προμνησθείσας οδηγίας 2004/18/ΕΚ στην ισπανική έννομη τάξη, και, σε περίπτωση καταφατικής απαντήσεως, πρέπει να θεωρηθεί ότι ο Ισπανός νομοθέτης περιόρισε με τα άρθρα 62 και 65 του εν λόγω βασιλικού διατάγματος την πρόσβαση των δημοσίων αρχών στα μητρώα επιχειρηματικής κατατάξεως;
            
         
               5)
            
            
               Σε περίπτωση που οι φορείς δημόσιας διοικήσεως μπορούν να μετάσχουν σε διαγωνισμούς, δεν τους επιτρέπεται όμως η επιχειρηματική κατάταξη —σύμφωνα με την προμνησθείσα οδηγία 2004/18/ΕΚ της 31ης Μαρτίου 2004—, με τι είδους μέσα μπορούν να πιστοποιούν την ικανότητά τους να συμβληθούν;
            
         
      (1)  EE L 134, σ. 114.